b'\n_START_ARTICLE_\nSteel\n_START_PARAGRAPH_\nSteel (kr k stele) on \xc3\xbclalt ahenev, enamasti neljakandiline (harvemini kooniline) reljeefide v\xc3\xb5i raidkirjadega kivisammas, mille tipus v\xc3\xb5ib olla viil v\xc3\xb5i akroteer. Eristatakse haua- ja \xc3\xbcriksteele ning p\xc3\xbchendreljeefi. Steel esineb ka p\xc3\xbcsti asetatud kivi- v\xc3\xb5i puuplaadi kujul._NEWLINE_Steele kasutati laialdaselt muistses L\xc3\xa4his-Idas, Mesopotaamias, Kreekas, Egiptuses, Somaalias ja mujal. Enamasti esineb steel hauamonumendina v\xc3\xb5i m\xc3\xa4lestuskivina. Kuid steelidele pandi kirja ka valitseja v\xc3\xa4lja antud seadusi (vt Hammurapi koodeks, Rosetta kivi); steele kasutati piirikividena maaomandi ja teatud territooriumi m\xc3\xa4rgistamisel, sageli p\xc3\xbcstitati neid s\xc3\xb5jaliste v\xc3\xb5itude t\xc3\xa4histamiseks._NEWLINE_Steeli erikuju on obelisk.'